VENDIM
Nr. 831, datë 19.12.2022

PËR DISA SHTESA NË VENDIMIN NR. 420, DATË 8.6.2016, TË KËSHILLIT TË MINISTRAVE, “PËR MIRATIMIN E CEREMONIALIT SHTETËROR NË REPUBLIKËN E SHQIPËRISË”, TË NDRYSHUAR

[bookmark: _GoBack]Në mbështetje të nenit 100 të Kushtetutës dhe të nenit 17 të ligjit nr. 43/2015, “Për shërbimin e jashtëm në Republikën e Shqipërisë”, me propozimin e ministrit për Evropën dhe Punët e Jashtme, Këshilli i Ministrave

VENDOSI:

I. Në vendimin nr. 420, datë 8.6.2016, të Këshillit të Ministrave, të ndryshuar, bëhen këto shtesa:
1. Në kapitullin V, pika 2, “Përdorimi i sallës VIP të aeroportit”, në fund të nënpikës 3 shtohen këto autoritete:
“... - Anëtarët e Gjykatës Kushtetuese;
- Kryetari i Kolegjit të Posaçëm të Apelimit;
- Inspektori i Lartë i Drejtësisë; 
- Kryetari i Këshillit të Lartë Gjyqësor;
- Drejtuesi i Prokurorisë së Posaçme; 
- Kryetari i Këshillit të Lartë të Prokurorisë;
- Kryetari i Këshillit të Emërimeve në Drejtësi;
- Kryetari i Gjykatës së Posaçme;
- Kryetari i Komisionit të Pavarur të Kualifikimit;
- Komisionerët publikë;
- Drejtori i Shkollës së Magjistraturës;
- Drejtuesi i Byrosë Kombëtare të Hetimit...;”.
2. Në kapitullin VI, pika 1, “Përparësia në Republikën e Shqipërisë”, në rangun II të përparësive bëhen këto shtesa:
a) Pas emërtimit “... kryetari i Gjykatës së Lartë...” shtohen:
“... - Kryetari i Këshillit të Lartë Gjyqësor; 
- Kryetari i Këshillit të Lartë të Prokurorisë;
- Drejtuesi i Prokurorisë së Posaçme; 
- Kryetari i Gjykatës së Posaçme...;”.
b) Pas fjalëve “... anëtarët e Gjykatës Kushtetuese...” shtohen “... Kryetari i Kolegjit të Posaçëm të Apelimit...”.
c) Pas fjalëve “... anëtarët e Gjykatës së Lartë...” shtohen:
“... - Inspektori i Lartë i Drejtësisë; 
- Anëtarët e Këshillit të Lartë Gjyqësor;
- Anëtarët e Këshillit të Lartë të Prokurorisë; 
- Anëtarët e Prokurorisë së Posaçme;
- Kryetari i Këshillit të Emërimeve në Drejtësi;
- Anëtarët e Këshillit të Emërimeve në Drejtësi;
- Anëtarët e Gjykatës së Posaçme;
- Kryetari i Komisionit të Pavarur të Kualifikimit;
- Anëtarët e Komisionit të Pavarur të Kualifikimit;
- Komisionerët publikë;
- Drejtori i Shkollës së Magjistraturës...;”.
ç) Pas emërtimit “Drejtori i përgjithshëm i Policisë së Shtetit” shtohet “Drejtuesi i Byrosë Kombëtare të Hetimit”.

II. Ngarkohet Ministria për Evropën dhe Punët e Jashtme për zbatimin e këtij vendimi. 
Ky vendim hyn në fuqi pas botimit në Fletoren Zyrtare. 

